Diari Oficial de la Generalitat Valenciana


Sumari del DOGV 8035, del 09-05-2017 (2017/3910)

ACORD de 5 de maig de 2017, del Consell, pel qual s'autoritza determinada transferència de crèdit entre seccions, per import de 201.750 euros, a fi d'incloure una línia de subvenció en el capítol 4 del programa 221.10, Emergències, protecció civil i extinció d'incendis, de Presidència de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8035

Data del DOGV
:   09-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3910


Data del document
:   05-05-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 5 de maig de 2017, del Consell, pel qual s'autoritza determinada transferència de crèdit entre seccions, per import de 201.750 euros, a fi d'incloure una línia de subvenció en el capítol 4 del programa 221.10, Emergències, protecció civil i extinció d'incendis, de Presidència de la Generalitat. [2017/3910]  
El Consell, en reunió de 14 d'octubre de 2016, va acordar iniciar les actuacions per a pal·liar els danys produïts pels incendis forestals originats el 25 de juliol de 2016 en el municipi d'Artana (Castelló) i el 4 de setembre de 2016 en els municipis del Poble Nou de Benitatxell i Bolulla (Alacant), pels quals s'atribueix al director general de l'Agència de Seguretat i Resposta a les Emergències la coordinació de totes les actuacions dels diferents departaments del Consell i amb altres administracions públiques i se l'autoritza a determinar les actuacions susceptibles de finançament i en quins percentatges, a proposta d'una comissió tècnica.  
L'esmentada direcció general ha elaborat una proposta tècnica, amb indicació dels municipis afectats, tipus d'actuació i imports, que hauran d'atendre's a càrrec del fons de contingència previst en l'article 43 de la Llei 1/2015 de la Generalitat, d'hisenda pública, del sector públic instrumental i de subvencions, amb les modificacions pressupostàries prèvies previstes en l'article 9 de la Llei 14/2016, de pressupostos de la Generalitat per a 2017.  
D'acord amb això i aprovat el Decret 52/2017, de 21 d'abril, del Consell, pel qual s'aproven les bases reguladores i es concedeixen ajudes per a pal·liar els danys produïts pels incendis forestals en Artana, el Poble Nou de Benitatxell i Bolulla en l'estiu de 2016, és procedent, per a donar cobertura pressupostària, la inclusió d'una nova línia de subvenció de concessió directa d'acord amb el que preveu l'article 168.1.C de la Llei 1/2015, en l'annex de transferències i subvencions corrents del programa 221.10, Emergències, protecció civil i extinció d'incendis, de Presidència de la Generalitat per import de 201.750 euros.  
  
A aquest efecte, d'acord amb el que disposen els articles 21 i 23 de la Llei 14/2016, de pressupostos de la Generalitat per a l'exercici 2017, el Consell, prèvia deliberació, en la reunió de 5 de maig de 2017,  
  
  
ACORDA  
  
Primer  
Autoritzar una minoració de crèdit en l'aplicació pressupostària 86.13.40.857.42.2 per import de 201.750 euros.  
  
Segon  
Autoritzar un increment de crèdit en l'aplicació 31.45.24.001.69.6 per import de 201.750 euros, per a la inclusió, en el seu annex de transferències i subvencions corrents, d'una nova línia de subvenció per l'import i amb les dades descriptives que es detallen a continuació:  
  
  
Codi: S7053 Denominació: «Ajudes a municipis afectats pels incendis forestals en juliol i setembre de 2016»  
Import: 201.750 Beneficiaris previstos: ajuntaments de la Comunitat Valenciana (segons annex).  
Art.168.1.c Llei 1/2015 Descripció i finalitat: actuacions per a pal·liar els danys produïts pels incendis forestals originats el 25 de juliol de 2016 en el municipi d'Artana i el 4 de setembre de 2016 en els municipis del Poble Nou de Benitatxell i Bolulla (Decret 52/2017, del Consell).  
  
  
València, 5 de maig de 2017  
  
La consellera secretària,  
MÓNICA OLTRA JARQUE  
  
  
ANNEX  
  
Beneficiaris Import  
Ajuntament d'Alcudia de Veo 500  
Ajuntament d'Artana 1.250  
Ajuntament de Tales 4.250  
Ajuntament de Callosa d'en Sarrià 1.250  
Ajuntament de Xàbia 194.500  
Total 201.750